**INDOKOLÁS**

**a helyi adókról szóló egyes önkormányzati rendeletek**

**módosításáról szóló 8/2020. (XI. 26.) önkormányzati rendelet hatályba nem lépéséről**

 **szóló 9/2020. (XII. 11.) önkormányzati rendelethez**

**Általános indokolás**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (a továbbiakban: Kat.) 46. § (4) bekezdése így rendelkezik:

„(4) Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Röszke Község Önkormányzata polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján Röszke Község Önkormányzata Képviselő-testületének a helyi adókról szóló 1990. évi C. törvényben kapott felhatalmazása alapján, az Alaptörvény 32. cikk (1) bekezdés h) pontjában meghatározott feladatkörében eljárva alkotta meg a helyi adókról szóló egyes önkormányzati rendeletek módosításáról szóló 8/2020. (XI. 26.) önkormányzati rendeletet (a továbbiakban: Önkormányzati rendelet).

A koronavírus-világjárvány nemzetgazdaságot érintő hatásának enyhítése érdekében szükséges helyi adó intézkedésről szóló 535/2020. (XII. 1.) Korm. rendelet (a továbbiakban: Korm. rendelet) az alábbiak szerint rendelkezik:

1. A 2021. évben végződő adóévben a helyi adó és a települési adó mértéke nem lehet magasabb, mint az ugyanazon helyi adónak, települési adónak a Korm. rendelet hatálybalépése napján hatályos és alkalmazandó önkormányzati adórendeletben megállapított adómértéke.

2. Az önkormányzatnak a Korm. rendelet hatálybalépése napján hatályos adórendelete szerinti adómentességet, adókedvezményt a 2021-ben végződő adóévben is biztosítania kell.

3. A települési önkormányzat a 2021. évre új helyi adót, új települési adót nem jogosult bevezetni.

Az Önkormányzati rendelet 2020. november 26. napján került kihirdetésre, a hatálybalépés napja 2021. január 1.

A jogalkotásról szóló 2010. évi CXXX. törvény (a továbbiakban: Jat.) 9. §-a értelmében nem hatályos jogszabály vagy jogszabályi rendelkezés nem módosítható vagy helyezhető hatályon kívül. Ha a szabályozás célja másként nem érhető el, a jogalkotói hatáskörrel rendelkező szerv vagy személy jogszabályban rendelkezhet úgy, hogy a kihirdetett, de még hatályba nem lépett jogszabály vagy jogszabályi rendelkezés nem lép hatályba.

A Korm. rendelet hivatkozott előírásai miatt rendelkezni kell az Önkormányzati rendelet hatályba nem lépéséről.

**Részletes indokolás**

az 1. §-hoz

A helyi adókról szóló egyes önkormányzati rendeletek módosításáról szóló 8/2020. (XI. 26.) önkormányzati rendelet hatályba nem lépéséről rendelkezik.

a 2. §-hoz

Hatályba léptető rendelkezést tartalmaz.